ঢাকার আধুনিকতা এখন আর স্বপ্ন নয় | BreakingNews.com.bd
(ঢাকা ও পার্শ্ববর্তী এলাকায় আজকের সময়সূচি)
ইফতারঃ pm, সেহরীঃ am
English
ঢাকা, শনিবার, ২৪ জুন ২০১৭, ১২:৫৯ পূর্বাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
শিরোনাম:
নেতাদের রাজধানী ছাড়তে খালেদার নির্দেশ
ঘরমুখো মানুষের দীর্ঘ অপেক্ষা
টিকিটের দাম আকাশ ছোঁয়া
ঈদযাত্রায় ​মহাসড়কে গাড়ির চাপ
২৫ জুন সব সিনেমা হল বন্ধের ঘোষণা
বাজেট পাস হলেই বিএনপির মুখ বন্ধ হবে: কাদের
প্রধানমন্ত্রীর ইমেজ রক্ষায় বাজেট নিয়ে নাটক: রিজভী
আফগানিস্তানে গাড়ি বোমা হামলায় নিহত ২০
খারাপ কর্মক্ষেত্রের তালিকায় বাংলাদেশ নবম
খালেদার মামলার পরবর্তী শুনানি ২৯ জুন
থেমে থেমে চলছে ঈদযাত্রা
ভনের সেরা একাদশে সাকিব
ঢাকার আধুনিকতা এখন আর স্বপ্ন নয়
অনন্ত জলিল
প্রকাশিত : সোমবার, ২৪ এপ্রিল ২০১৭, ১০:২০
অঅ-অ+
জনাব আনিসুল হক একজন অগ্রযাত্রার মহানায়ক । কারণ তাদের হাত ধরে বাংলাদেশের গার্মেন্টস ইন্ডাস্ট্রির জন্ম । তারই একজন অন্যতম সফল নায়ক জনাব আনিসুল হক । তিনি বিজিএমই-এর সভাপতি, এফবিসিসিআই-এর সভাপতি, সার্ক চেম্বারের সভাপতি ছিলেন, বর্তমানে  তিনি ঢাকা উত্তর সিটি কর্পোরেশনের মেয়র ।
আমি অনন্ত জলিল, একজন চলচ্চিত্র অভিনেতা, প্রযোজক ও পরিচালক। একজন শিল্পপতি, একাধারে ইন্ডাস্ট্রিয়াল এবং কমার্শিয়ালি সিআ পি নির্বাচিত হই গত সাত বছর এবং মাননীয় প্রধানমন্ত্রী ও জননেত্রী শেখ হাসিনার নিকট থেকে জাতীয় রপ্তানী ট্রফিও গ্রহণ করি ।
অপ্রিয় হলেও সত্য যে, আমরা শুধু মানুষের সমালোচনাই করি, সফলতাটা কম তুলে ধরি । বাংলাদেশের একজন দায়িত্বশীল নাগরিক হিসাবে আমার চোখে আধুনিক ঢাকা শহরের বাস্তব যে উন্নয়ন ধরা পড়েছে তার বিস্তারিত আমার দ্বারা যতটুকু সম্ভব তুলে ধরলাম।
বন্ধুগণ, আপনাদের অবগতির জন্য জানানো যাচ্ছে যে, আমি কোন রাজনৈতিক দলের সাথে সম্পৃক্ত নই এবং নিশ্চিত করে বলছি যে, ভবিষ্যতেও সম্পৃক্ত হওয়ার কোন সম্ভাবনা নেই । এখানে আমার  অনেক ভুল ত্রুটি থাকতে পারে আপনারা তা ক্ষমা সুন্দর দৃষ্টিতে দেখবেন ।
বিভিন্ন বায়ারের মিটিং এ আমাকে প্রায়ই গুলশান ও  বনানী  এলাকায় যেতে হয় । গুলশান-বনানী এলাকা এখন মনে হয় অন্য একটা শহর, যেন কোন এক যাদুর কাঠি দিয়ে এই এলাকায় ব্যাপক উন্নয়ন হয়েছে । রাস্তাগুলো এখন অনেক প্রশস্ত, রাস্তায় ডিভাইডার দেওয়া, ফুটপাতগুলো ঝকঝকে, ফুটপাতে কোন ধুলা-বালি নেই। এমনকি ফুটপাত দিয়ে হেঁটে যাওয়া মানুষগুলোর পোশাক ও পরিষ্কার পরিচ্ছন্ন, কারণ ধুলা বালিতে তাদের পোশাক নষ্ট হচ্ছে না ।
স্টপেজগুলোতে সুন্দর যাত্রী ছাউনী দিয়ে বসার সুব্যবস্থা । রাস্তায় কোন অবৈধ পার্কিং করা নেই । রাস্তার পাশে যেসব দোকানগুলো ছিল এখন আর তা নেই ।  বনানী কবরস্থান রোড দিয়ে গেলে এখন দেখা যায় সুবিশাল প্রশস্ত রাস্তা, রোড ডিভাইডেশন করা । সুশৃঙ্খলভাবে ট্রাফিক আইন মেনে প্রতিটি গাড়ি চলছে, এমন কি  ঢাকার চাকা নামক শীতাতপ নিয়ন্ত্রিত আধুনিক যানবাহন  জনগণের সুবিধার্থে চালু হয়েছে যা আগে কখনো দেখা যায় নি । সত্যি এ যেন যাদুর কাঠি দিয়ে আনিসুল হক সাহেবের করা ঢাকা উত্তরের উন্নয়ন।
আরেকটু এগিয়ে এয়ারপোর্ট রোডের দিকে গেলে চোখে পড়ে পরিষ্কার পরিচ্ছন্ন ঝকঝকে সুবিশাল প্রশস্ত হাইওয়ে যেটা আগেও ছিল।  সৌন্দর্য্য  বৃদ্ধির  জন্য  সন্ধ্যার পর এই রাস্তায় বিশেষভাবে চোখে পড়ে পুরো রাস্তা জুড়ে সুন্দর লাইটিং ব্যবস্থা। তেজগাঁও এলাকা ঘিরে  একটা বড় উন্নয়ন আমার চোখে পড়েছে । এই এলাকার রাস্তাসহ পুরো দৃশ্যপট পরিবর্তন হয়ে গেছে ।
এই এলাকায় এমন সুশৃঙ্খল পরিবেশের কথা কল্পনাও করা যায়নি অথচ এখন তা বাস্তবে রূপ নিয়েছে। পুরো এলাকা জুড়ে পরিষ্কার-পরিচ্ছন্ন প্রশস্ত রাস্তা । শহরের বিভিন্ন জায়গায় প্রায় প্রতিটি পয়েন্টের কাছাকাছি আধুনিক ও দৃষ্টিনন্দন গণশৌচাগার নির্মাণ করা হয়েছে । এসব শৌচাগারে আগে মানুষ যেতে পারত না, এখন শৌচাগারে যেন ফুলের চাষ হচ্ছে। কারণ জানতে পারলাম এসব গণশৌচাগারে রয়েছে নারী ও পুরুষের জন্য আলাদা কক্ষ, লকার ব্যবস্থা, হাত ধোঁয়ার জন্য সাবান, পর্যাপ্ত পানি, গোসলের ব্যবস্থা, খাবার পানির ব্যবস্থাসহ পেশাদার পরিচ্ছন্নতাকর্মী ও নারী কেয়ারটেকার।
আরো লক্ষ্য করলে দেখা যায়, রাস্তার মাঝখানের আইল্যান্ডে সুন্দর সুন্দর গাছ লাগানো । শুধু গাছ লাগানোই না, নিয়মিত চলছে পরিচর্যা । এই গাছগুলো শহরের সৌন্দর্যকে আরো বাড়িয়ে তুলেছে । গাছ তো শুধু সৌন্দর্যের ই প্রতিক নয়, পরিবেশ রক্ষায় গাছের বিকল্প কিছু নেই।
তারপর শ্যাওড়াপাড়া থেকে পীরেরবাগ ও কল্যাণপুর হয়ে মিরপুর বাংলা কলেজ পর্যন্ত প্রায় সাড়ে ৩ কিলোমিটার দীর্ঘ এ রাস্তাটি প্রায় ২৫ বছর ধরে অবৈধ দখলের কারণে ৩০ ফুট প্রস্থের বদলে কোথাও ১২ ফুট, কোথাও আরও কম প্রস্থের রাস্তায় পরিণত হয়েছিল । এতে প্রতিনিয়ত যানজট লেগে থাকতো এবং জনসাধারণের চলাচলে অসুবিধার সৃষ্টি হচ্ছিলো । বর্তমান মেয়রের উদ্যোগে স্থানীয় ওয়ার্ড কাউন্সিলরগণ সাহসিকতার সাথে এগিয়ে আসায় রাজধানী উন্নয়ন কর্তৃপক্ষ রাস্তাটির বেগম রোকেয়া সরণি থেকে ৬০ ফুট সড়ক পর্যন্ত বিস্তৃত অংশে ২ শতাধিক বিভিন্ন প্রকার অবৈধ স্থাপনার অংশবিশেষ উচ্ছেদ করেছে । এতে রাস্তা ও পয়ঃনিস্কাশন ব্যবস্থার উন্নয়নসহ এলাকার নানামুখী উন্নয়ন ত্বরান্বিত হওয়ার পাশাপাশি রাস্তাটির সংস্কার শেষে বেগম রোকেয়া সরণি থেকে সহজে ও দ্রুত পীরেরবাগ, কল্যাণপুর ও মীরপুর বাংলা কলেজ পর্যন্ত যাওয়া সম্ভব হচ্ছে ।
সংসদ ভবন এলাকা সংলগ্ন চন্দ্রিমা উদ্যানের পাশ দিয়ে যে সড়ক গিয়ে মিলিত হয়েছে বিজয় স্মরণীর সাথে, সে সড়কে প্রায়ই দূর্ঘটনা ঘটত । সিএনজি ড্রাইভারদের মধ্যে কেমন যেন বিশৃঙ্খ্লভাবে প্রতিযোগিতা ছিল । আর এসব সিএনজি ড্রাইভারদের কাছে প্রাইভেট গাড়ির ড্রাইভাররা যেন অসহায়ের মত । খুব ভেবে চিন্তে রাস্তার সাইট দিয়ে যেতে হত । এখন সেই রাস্তায় আলাদা ডিভাইডেশন রো করে দেওয়া হয়েছে । এখন প্রত্যেকে নিয়ম মেনে গাড়ি চালাতে বাধ্য । যার ফলশ্রুতিতে এই রাস্তায় এখন আর কোন দূর্ঘটনা ঘটে না । আনিসুল হক ভাইয়ের এই রকম উদ্যোগকে অন্তর থেকে সাধুবাদ জানাই ।
গুলশান এলাকা দিয়ে যাচ্ছিলাম । আমি আমার বডিগার্ডকে বললাম কোন একটা স্টেশনারি স্টোর পেলে গাড়ি থামিয়ে একটা নোট বুক কেনার জন্য । কিছু দূর যেতেই একটা স্টেশনারী স্টোর চোখে পড়ল, চোখে পড়ামাত্রই বডিগার্ড ড্রাইভারকে বলল,   এই দোকানটির  সামনে একটু রাখতো । উত্তরে ড্রাইভার বলল, “স্যার এইখানে গাড়ি কিন্তু থামান যাইব না । পুরা এলাকা ক্যামেরা লাগানো আছে, এইখানে গাড়ি ব্রেক কইরা দাঁড়াইলে ট্র্যাফিক পুলিশ আইসা গাড়ি লইয়া যাইব গা । মেয়র স্যারের কড়া নিষেধ আছে” ।
গাড়ি সেখানে ব্রেক করা হলো না, কিন্তু আমি মুগ্ধ হই এই ভেবে যে, নিয়মের প্রতি আমাদের ড্রাইভাররা এখন কতখানি সচেতন, আর তারই একটি উদাহরণ তুলে ধরলাম যেটা আমার নিজের চোখে দেখা ।
একদিন আমি গিয়েছিলাম আনিসুল হক ভাইয়ের অফিসে । আমি তার অফিসে ঢুকার প্রায় ১৫ মিনিট পর তিনি এসে ঢূকলেন, সাথে চারজন ড্রাইভার এবং আমি পাশে দাঁড়ানো । আনিসুল ভাই চারজন ড্রাইভারকে বুঝাচ্ছেন যে তোমরা রাস্তায় যেখানে পার্কিং থাকবে না সেখানে  পার্কিং করা  সম্পূর্ণ  নিষেধ । তোমরা যদি অবৈধ জায়গায় পার্কিং করো তাহলেই যানজটের সৃষ্টি হয় । এই ধরণের কাজ আর ভবিষ্যতে কখনও করবে না । এর মধ্যে এক ড্রাইভার বলে উঠল, স্যার আমরা কি করমু? স্যারতো কইছে এইহানে গাড়ি রাখ, আমি আইতাছি । আর যদি স্যার আমারে আইয়া না দেখত, তাইলে তো আমার চাকরী যাইত । তাইলে আমি কি করুম? বন্ধুগণ, ড্রাইভারের যে ভাষ্য, আমার মতে ড্রাইভারের কোন দোষ নেই, কারণ আমরা গাড়ির মালিক, আমাদের সচেতনতা থাকতে হবে । গাড়িটা কোথায় পার্কিং করা উচিত। আমি যদি দশ কদম হেঁটে গাড়ি থেকে নামা উঠা করি তাহলে আমাদের কোন ক্ষতিই হবে না । তাই আমি সবার কাছে অনুরোধ করব, আমরা সঠিকভাবে ড্রাইভারকে নির্দেশনা দিব ।
আনিস ভাই তার বর্তমান উন্নয়ন এবং ভবিষ্যত পরিকল্পনা নিয়ে আমার সাথে কিছু আলোচনা করেন । যা আমি আপনাদের জ্ঞাতার্থে নিম্নে তুলে ধরলাম। আনিস ভাইয়ের প্রতিটা বাক্যেই ছিল আমাদের মাননীয় প্রধানমন্ত্রীর কথা যে, আমাকে যদি মাননীয় প্রধানমন্ত্রী সঠিক নির্দেশনা এবং আর্থিক অনুমোদন না দিতেন তবে আমার দ্বারা এই উন্নয়ন করা কোনভাবেই সম্ভব হত না । তাই আজকের যে উন্নয়ন এবং পরিকল্পনা তার জন্য আমি ও ঢাকাবাসী মাননীয় প্রধানমন্ত্রী ও জননেত্রী শেখ হাসিনার কাছে আন্তরিকভাবে কৃতজ্ঞ । আরো বলেন যে তিনি কৃতজ্ঞ মাননীয় যোগাযোগমন্ত্রী ও অর্থমন্ত্রী মহোদয়ের প্রতি ।
বন্ধুগণ, আপনারা অনেকেই জানেন যে আমি মোহাম্মদপুর ইকবাল রোডে থাকি । কখনও মোহাম্মদপুর টাউন হল হয়ে বেড়িবাঁধ দিয়ে সাভার হেমায়েতপুরে ফ্যাক্টরিতে যাই । আবার কখনও মিরপুর মেইন রোড দিয়ে যাই। সেখানে ও যেই উন্নয়নের কাজ চলছে তা চোখে পড়ার মত ।
রায়ের বাজার জাতীয় শহীদ স্মৃতি সৌধ সংলগ্ন কবরস্থান উন্নয়ন এবং বেড়ীবাঁধ থেকে মোহাম্মদপুর সংযোগ সড়ক নির্মাণ প্রকল্প এর কাজ চলছে । রাস্তা অনেক প্রশস্ত করে নির্মান করা হচ্ছে । জনগণের কথা চিন্তা করে যেই সুব্যবস্থা তা সত্যিকারেই প্রশংসনীয়।
নগর অবকাঠামো উন্নয়ন প্রকল্পে রাস্তা, নর্দমা ও সারফেস ড্রেন, বক্স কালভার্ট ও কমিউনিটি সেন্টারের কাজ প্রক্রিয়াধীন রয়েছে । আরেকটি কথা না বললেই নয় আমরা খোঁড়াখুঁড়িগুলো আগে যা দেখতাম সেটা যেন মাটি কেটে আবার মাটি চাপা দেয়ার  জন্যই কাটা হতো, কারণ ফিনিশিং না করে কোনরকম কাজ সমাধান করত এবং সেখান থেকে বৃষ্টির দিনে কাঁদা আর খরার দিনে ধূলা - বালি উপহার পেতাম ।  এখানে সুয়ারেজ লাইনগুলোর কাজ হচ্ছে ,  রডের জালি বেঁধে নীচ থেকে ঢালাই কড়ে বানানো হচ্ছে  সুয়ারেজ লাইনগুলো যা  ভবিষ্যতে খোঁড়াখুঁড়ির প্রয়োজন হবে না । টেলিফোন লাইন, ইন্টারনেট অপটিক্যাল লাইন এবং অন্যান্য লাইন যাওয়ার ও সুব্যবস্থা রাখা হয়েছে  এবং সুয়ারেজ লাইনের ঢাকনা হিসাবে পরিকল্পিতভাবে স্লাপ বানিয়ে ঢেকে দেওয়া হচ্ছে যা আর কখনই খোঁড়াখুঁড়ি দরকার হবে না । ঢাকনাগুলি খুলেই মেরামত ও পুনরায় উপরোক্ত লাইনের  কাজ করা সম্ভব ।
যেহেতু আমি  আর এম জি এবং টেক্সটাইলের বিজনেস করি সেহেতু বায়ারদের সাথে মিটিং করতে উত্তরাতে যেতে হয় । কারণ উত্তরাতে এখন অনেক ফরেন বায়ারদের লিঁয়াজো অফিস । এখন উত্তরা ও যেন এক পরিচ্ছন্ন শহর । রাস্তাগুলো অনেক প্রশস্ত এবং ডিভাইডার দেওয়া, ফুটপাতগুলো ঝকঝকা এবং প্রশস্ত । এ যেন এক নতুন রূপে রূপান্তরিত  উত্তরা । সব মিলিয়েই বন্ধুগণ ঢাকা শহরে যে উন্নতি এবং উন্নয়নের দিকে যাচ্ছে তা সত্যি প্রশংসনীয় ।
বাণিজ্য মেলা
বন্ধুগণ আমরা সবাই জানি বাণিজ্য মেলা আমাদের দেশের একটা গৌরব , কারণ বাণিজ্য মেলায় আমরা বাংলাদেশীরাই শুধু অংশগ্রহণ  করি না, এখানে দেশের বাইরের ব্যবসায়ীরাও অংশগ্রহণ করে । পূর্বে বাণিজ্য মেলার সামনের যোগাযোগ ব্যবস্থা প্রয়োজনের তুলনায় খুবই সামান্য ছিল । আর এখন আমরা দেখতে পাই ৭০-৮০ ফুট চওড়া সুপরিকল্পিতভাবে রাস্তা নির্মান করা হয়েছে । এমন কি জনগণের চলাচলের জন্য প্রশস্ত করে ফুটপাত নির্মান করা হয়েছে । এই সুন্দর ব্যবস্থার জন্য শুধু দেশের মানুষই নয়, বিদেশীরাও এর প্রশংসা করেছে যা দেশের জন্য সত্যিকারের গৌরব ।
শুকরিয়া জানাই আল্লাহতাআলার কাছে, আমাদেরকে একজন সৎ এবং অক্লান্ত পরিশ্রমী উত্তর নগর নায়ক দিয়েছেন । তার জন্য আল্লাহতালার কাছে দীর্ঘায়ু কামনা করি এবং তার কাজে সহযোগিতা করি এবং তাকে উৎসাহিত করি ।
লেখক: অভিনয়শিল্পী, প্রযোজক ও ব্যবসায়ী
ব্রেকিংনিউজ/এসএস
মতামত
সময়ের হিম্মত ‘প্রেমাংশুর রক্ত চাই’
দুর্বল ও গরিবের সমর্থক আমি
আমার বাবার ‘বুড়ি’ আমি
কোন দিকে যাচ্ছে দেশ?
চিকুনগুনিয়ার প্রাদুর্ভাব এবং ভয়াবহতা
বিশ্ব জঙ্গিবাদের নেপথ্যে
নেতৃত্ব বিকাশে ছাত্র সংসদ নির্বাচন অপরিহার্য
স্বপ্ন ভেঙে নয়, স্বপ্নের অংশীদার হয়ে
নজরুল কেন গুরুত্বপূর্ণ?
রোজাই হতে পারে শরীরের ক্যান্সার কোষ বিনাশের হাতিয়ার
মানুষের বেঁচে থাকার প্রয়োজনেই বন্যপ্রাণ সংরক্ষণ জরুরি
চাই ধর্ষণহীন দিন
মা এবং মাতৃত্ব
প্রিয়বন্ধু, বিদায়
ল’ইয়ার মানেই কি “লায়ার”?
বিশ্ববিদ্যালয়ের উদ্যোক্তা রবীন্দ্রনাথের স্বরূপ
মোদীর দিল্লি বিজয়ে আতঙ্কে মমতা
ঢাকার আধুনিকতা এখন আর স্বপ্ন নয়
হাওরে এই ভয়াবহতা কেন?
নির্বাচন আসছে?
সর্বশেষ খবর
সংসার ভাঙলো নেইমারের
রাতে নিখোঁজ, বিকেলে পানির ট্যাংকে লাশ
অজ্ঞান পার্টির খপ্পরে বরিশালের লঞ্চ যাত্রীরা
পাস হলো আইসিসি’র নতুন কাঠামো
গ্যাংস্টার তাহসান
ময়মনসিংহে সড়ক দুর্ঘটনায় বউ-শাশুড়িসহ নিহত ৩
মডেল তুলনা গ্রেপ্তার
মসজিদে যাওয়ার পথে যুবককে কুপিয়ে হত্যা
শাকিব খান-আজিজ আজীবন নিষিদ্ধ
ভিড় এখন আতর-টুপির দোকানে
সর্বাধিক পঠিত
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved